google/wiki40b huggingface dataset:
Den norske løve

Den norske løve er et populært navn på løven i det norske riksvåpen. Dette er en løve stående på en eller to baklabber (i heraldisk blasonering uttrykt som en opprett løve). Løven holder en øks eller hellebard i framlabbene og har en åpen bladkrone på hodet. 
Den norske løve var godt kjent blant folk i unionstidene med både Danmark og Sverige. Løven kunne ses avbildet på de offentlige myndighetenes trykksaker, i kirkedekorasjoner, på mynt, segl, stempler, militære faner og senere på frimerker og lignende merker. Riksvåpenet eller den norske løve var et meget vanlig motiv i norsk folkekunst, malt eller utskåret. I dette skiller norsk folkekunst seg fra nabolandenes, hvor riksvåpen bare sjelden forekommer som motiv. I mange avbildninger kan løven og dens krone, øks eller hellebard være mer eller mindre naturalistisk eller heraldisk stilisert.

Annet

Den norske løve var i den dansk-norske unionstiden et navn på bl.a. skip i den sjømilitære flåten.
I flere perioder, bl.a. ved unionsoppløsningen i 1905, har ordene  Den norske løve, vært brukt populært som uttrykk for norsk selvstendighet, nasjonalisme, patriotisme og lignende holdninger. I dikt og litteratur brukes også Den norske løve på lignende måte, eventuelt for å ironisere over slike holdninger eller for å ta avstand fra dem. 
Den Norske Løve var navnet på en norsk orden, innstiftet av kong Oscar II i 1904 for å markere norsk likestilling med Sverige i unionen. Den skulle rangere like høyt som den ærverdige svenske Serafimerordenen. Som tiltak for å sikre kongehusets og unionens popularitet kom initiativet for sent. Ordenen ble bare tildelt medlemmer av kongehuset og utenlandske statsoverhoder. Det nye kongehuset etter 1905 valgte å la Den Norske Løve hvile og brukte bare St. Olavs Orden som hedersbevisning.
Den norske løve  er også brukt i fanen til buekorpset Nordnæs Bataillon i Bergen og i fanen til Jemtland.
Den Norske Løve er dessuten navn på en populær marsjmelodi av komponisten Oscar Borg. Den ble opprinnelig lansert under navnet «Leve Unionen», men måtte skifte navn etter unionsoppløsningen.
Wahiawa

Wahiawa er en by i Honolulu County, Hawaii, USA med 16 151 innbyggere (2000).
Sjøer og andre vannsamlinger er sjeldne på Hawaii og Wahiawa er unikt i så måte ved at byen på tre sider omgis av Lake Wilson, også kalt Wahiawareservoaret eller Kaukonahua. For å komme til byen må man bruke en av de to broene langs veien Kamehameha Highway. Broene går  over de smale delene av reservoaret.
I Wahiawa ble filmene Herfra til evigheten (1953) og Pearl Harebor (2001) spilt inn.
Gulen Sparebank

Gulen Sparebank ble etablert i 1885 i Gulen i Sogn og Fjordane. I 1984 gikk Gulen Sparebank med i Sunnfjord Sparebank, som igjen ble fusjonert med andre banker i fylket til Sparebanken Sogn og Fjordane i 1988.
I 1975 fikk banken en tomt på Kirkeneset i Eivindvik.
Pombia Safari Park

Pombia Safari Park er en safaripark, dyrehage og fornøyelsespark i Pombia, Italia, som ble grunnlagt av Angelo Lombardi i 1976. Den strekker seg over et område på 400 000 kvadratmeter.
Bowling under Asialekene 1998

Bowling under Asialekene 1998. Bowling var en av sportene under de trettende Asialekene som ble arrangert i perioden 9. til 14. desember 1998 i Bangkok i Thailand. Det var fjerde gangen som bowling var med på programmet i Asialekene. Det var i alt ti turneringer, fem for menn og fem for damer.
Amir Khaleghi

Amir Khaleghi er en iransk statsborger som er dødsdømt for et angivelig drap han begikk da han var mindreårig. Dødsdommen, som skulle eksekveres 22. februar 2009, ble utsatt etter press fra blant annet Norge.
Khaleghi var 16 år da han kjøpte alkohol i et alkoholutsalg, blandet det med appelsinjuice og ble full. Han så noen venner som stod på et fortau ved en handelsmann og på spøk sa han til handelsmannen at han ikke skulle selge noe til guttene. En slåsskamp brøt ut, og uten foranledning ble Ali Malekpour stukket i brystet og dør. Khaleghi husker ikke hvordan dette skjedde, han sier han vandret rundt til han var edru og var da trist og fylt av anger over det som hadde skjedd. Han dro til byen Qom og senere til Jamkaran hvor han meldte seg til politiet. Han fortalte da at han hadde drukket, og det han husket av hendelsen. Branch 74 dømte han deretter for «ghesas» (mord) som senere ble bekreftet av Branch 27 av høyesterett.
Under saken hadde han Sayed Ahmad Mobarragh som statlig oppnevnt forsvarer. Mohammad Mostafaei sier at Khaleghi ble dømt selv om retten tok i betraktning at han var påvirket av alkohol, at han var mindreårig og at det er et brudd på artikkel 37 i grunnloven at ekspertrådet hadde dømt han for mord.
Khaleghi skal henges 6. mai 2009. Det har vakt oppmerksomhet at dødsdommer blir forsøkt gjennomført og eksekvert i Iran, til tross for internasjonal oppmerksomhet etter saken med Delara Darabi. Han er planlagt henrettet samtidig som Safar Angooti.
Nicolien Sauerbreij

Olympiske leker

Under vinter-OL 2002 i Salt Lake City var Sauerbreij flaggbærer for det nederlandske laget. Hun var outsider til å vinne en medalje, men pga bruk av feil smurning på snøbrettet klarte hun ikke å kvalifisere seg blant de 16 som fikk delta i utslagsfinalene.
Under lekene i Torino 2006 klarte hun å kvalifisere for utslagsfinalene, men tapte for tyske Amelie Kober, som senere tok sølvmedalje i konkurransen, til tross for at Kober falt i første omgang og startet andre omgang 1.5 sekund etter Sauerbreij. Sauerbreij kjørte rolig og sikkert for å trygge seieren, men tapte med 0.03 sekund på de siste metrene.
I Vancouver 2010 hadde Sauerbreij endelig suksess og vant gull i kvinnenes parallellslalåm. Dette var den første nederlandske OL-medalje på snø og OL-gull nr 100 for Nederland.
Klaus Sonstad

Radio

Sonstad er kanskje best kjent som Odin Jensenius i NRK P3-programmet Are og Odin (2002–2005). Sammen med Are Sende Osen vant han Prix Radio 2005, «Årets Radionavn». Sonstad ledet radioprogrammet Klaus Sonstad Show på NRK P3 fra mars til juni 2006.

TV

Fra januar 2007 var han programleder for TV-programmet Kos og kaos, en programserie om barn, på NRK 1. I 2008 ledet han TV-programmet Showbiz sammen med  Christine Koht. Høsten 2009 var han med i konkurransen Camp Senkveld i programmet Senkveld med Thomas og Harald på TV 2. Han var så dommer i  X-Factor 2010, hvor han også var mentor for gruppene. I 2012 var han programleder i Kvelden er din på TV2. I 2013 var Sonstad programleder for sin egen serie Klaus på kanten der han oppsøker norske småsteder, og ser med et humoristisk blikk på Bygde-Norge. Høsten 2014 var han programleder for første sesong av TV 2s serie Hvem bryr seg, som satte søkelys på hvor mye nordmenn egentlig bryr seg om hverandre.
Våren 2018 og 2019 ledet han matprogrammet Bra Godt sammen med Berit Nordstrand.

Annet

Sonstad er medlem av komediegruppen Adamseplene som har lagd flere sceneshow, en TV-serie og en CD. Sonstad har bidratt med tekster til foreldreboken Oppdrag: Mamma, pappa (Kagge Forlag 2004), med utgangspunkt i tekster han har skrevet i Adresseavisen som Far på ferde. I den norske animasjonsfilmen Slipp Jimmy fri (2006), lånte Sonstad stemmen sin til Christopher Nielsens tegneseriefigur Hold Brillan.  
27. oktober 2008 ga han ut barneplata Indianer Cowboy hvor han selv stod for tekst og musikk. Albumet ble utgitt på Slagerfabrikken/Universal og ble nominert til Spellemannprisen 2008 i klassen barneplater.
Martha Myhrslo

Virksomhet

I 1917 overtok Myrhslo firmaet "Frivold & Iversen"s atelier i Grimstad. Denne fotovirksomheten var drevet av kusinene Theresie Frivold og Hauken Iversen, som i 1915 hadde overtatt firmaet etter Gunhild Larsen og hennes forretningspartner Elisabeth Helmer.
Myhrslo var virksom som fotograf i Grimstad i over 50 år, før hun i 1970 overlot hun fotovirksomheten til sin nevø Ivar Fløistad. Myhrslo var bl.a. Knut Hamsuns faste fotograf.

Fotosamling

Myhrslos fotografier befinner seg i dag ved Kuben i Arendal. Myhrslo tok både portrettbilder, familiebilder, brudebilder, samt og landskapsbilder. Hun har tatt mange stedsbilder fra Grimstadområdet. Hennes fotografier er en del av Fløistadsamlingen, som omfatter arbeidene til flere Grimstad-fotografer.
The Singing Bee

The Singing Bee er et amerikansk musikalsk gameshow som gikk på NBC i 2007 og på CMT fra 2008 til 2012. Her skulle helt vanlige mennesker synge karaoke på TV. Deltakerne trengte ikke å synge så rent, bare de husker teksten. Når bandet stopper å spille, måtte deltakerne synge videre. Den som ikke husker teksten, røk ut, mens den som husket best vant en stor sum penger.
En norsk versjon med Åge Sten Nilsen ble sendt på TV3 fra 2008.
Wallington (Hampshire)

Wallington er en liten elv i det sørlige Hampshire i England. Den har sitt opphav i nærheten av Waterlooville og strømmer vestover rundt Portsdown Hill gjennom landsbyen Southwick, hvor elven har blitt oppdemmet for å danne en ornamental innsjø på eiendommen til herskapshuset Southwick House, passerer Fareham før den renner ut i Portsmouths havn ved Fareham.
Australian Open 1981

Australian Open 1981
Xyrodes

Levevis

Artene lever på gressmarker der larvene lever i jorden og eter på røtter.

Utbredelse

Arten er utbredt i Australia (Queensland).
Glen Moss

Landslaget

Han ble tatt ut til Fotball-VM 2010 i Sør-Afrika.
Han ble tatt ut i New Zealands tropp til FIFA Confederations Cup 2017 i Russland.
Balsfjorden

Balsfjorden (nordsamisk: Báhccavuotna) er en fjord i Tromsø og Balsfjord kommune i Troms. Fjorden strekker seg 49 kilometer sørover fra fjordmunningen til Nordkjosbotn i bunnen av fjorden.
Fjorden har innløp mellom Balsnesodden i vest og Ytre Berg i øst et lite stykke sør for Tromsø. Vestover fra Balsnesodden går Straumsfjorden vestover langs sørsida av Kvaløya. Mellom Ramfjordneset og bygda Andersdal på vestsida litt sør for munningen går Ramfjorden østover. Den er den eneste fjordarmen til Balsfjorden. Tvers over fjorden for Andersdal ligger Kobbevågen og litt lenger inn i fjorden går den inn i Balsfjord kommune.
Stornes er ei grend på østsida av fjorden like etter kommunegrensa og litt lenger sør ligger grenda Storbukta. Enda litt lenger inn i fjorden ligger bygda Malangseidet på vestsida. Vestsida av Balsfjorden er dominert av høye fjell, men ved Malangseidet går en dal over til bunnen av Malangen og Nordfjorden. Tvers over fjorden for Malangseidet ligger Svartnes og her svinger Balsfjorden østover. Langs dette stykket ligger bygdene Middagsbukta og Sletta og grenda Sandøyra på sørsida. Grenda Kantornes ligger på nordsida og ved bygda Laksvatn litt lenger øst svinger fjorden sørover igjen.
Storsteinnes, kommunesenteret i Balsfjord, ligger innerst i vågen Sørkjosen helt sør i fjorden. Herfra svinger Balsfjorden igjen østover og går inn til Nordkjosbotn der E6 møter E8. Den innerste delen av fjorden heter Nordkjosen. E8 går langs østsida av fjorden nord til Kantornes. E6 følger sørsida av den innerste delen. Av andre veier ved fjorden finner en Fv859 langs vestsida nord for Storsteinnes og fylkesvei 858 langs vestsida lenger nord fra Malangseidet og ut fjorden. Fv294 går langs østsida av fjorden fra Kantornes til Andersdal og på sørsida sør for Kantornes går Fv297.
Balsfjord våtmarkssystem er et ramsarområde.
Reichsstatthalter

Embedet ble innført i Tyskland under det tredje riket kort tid etter den nasjonalsosialistiske maktovertakelsen i januar 1933. Hensikten var å skaffe seg kontroll over delstatene.
Delstatenes regjeringer og parlament ble avskaffet og erstattet ved at NSDAP tok direkte kontroll over delstaten.
Embedet ble hjemlet i lov av 7. april 1933 under navnet «Andre lov om ensretting mellom delstatene og riket». (Zweites Gesetz zur Gleichschaltung der Länder mit dem Reich).
Cicindela formosa

Utbredelse

Cicindela formosa finnes i Nord-Amerika der klimaet er varmere, den finnes ikke i Norge.

Utseende

Cicindela formosa kan variere i utseende og den er delt opp i flere underarter eller varianter. Den har en metallisk rødlig farge med noe grønt, som langs kanten av halsskjoldet (pronutum) og dekkvingene.  Følehornene og beina har en mørk, svart fargeblandingen med en svak blålig metallisk glans. Den har et sammensatt mønster av blekt gule runde former på dekkvingene.  Kjevene har ikke matalisk glans, men er lyse, med mørkt ytterkanter (tenner).

Levevis

Cicindela formosa finnes i tilknytning til åpne solrike tørre lokaliteter. Både de voksne og larvene lever som rovdyr. Den tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er ofte radikalt forskjellige fra de  voksne, både i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Operasjon Chastise

Operasjon Chastise var det offisielle navnet for Royal Air Forces angrep på tyske demninger 17. mai 1943. Angrepet ble utført av No. 617 Squadron som senere ble kjent under navnet Dam busters.

Bakgrunn for operasjonen

Operasjonen ble planlagt rundt en ny bombe designet av Barnes Wallis. Bomben ble sluppet fra 9 meters høyde og ved en spesiell vinkel, dette gjorde at bomben spratt på vannoverflaten, på denne måten kunne man ramme demningen fra siden, der den var svakest.
For operasjonen ble det opprettet en ny skvadron, ledet av veteranen Guy Gibson. Dessuten ble en rekke Avro Lancaster bombefly modifisert til oppgaven, blant annet ble større deler av pansringen og midtskytteren fjernet.
Målene var tre demninger i Ruhrområdet, Möhne, Sorpe og Eder. Ødeleggelsene av disse demningene ville medføre tap av strøm og vann for et av Tysklands viktigste industriområder.

Oppsummering

Vannmassene fra de ødelagte demningene forårsaket store skader i Ruhr-området, 1294 mennesker døde (blant dem 749 ukrainske krigsfanger fra en krigsfangeleir like nedenfor demningen). Sprengningen av demningene fikk ikke den ønskede langtidseffekten, etter en måned var strømnettet og vannforsyningen oppe igjen. Men aksjonen hadde en effekt for de alliertes moral.
Oxylidini

Utseende

Små til middelsstore stjertvinger med brede, avrundede vinger, bakvingen med tre korte stjerter. Oversiden er brun, undersiden hvit med nrune tverrstreker.

Utbredelse

Gruppen er utbredt i tropisk Afrika.
Samiske geografiske navn i Hamarøy

Samiske geografiske navn i Hamarøy (knr 1849) angir stedsnavn i Hamarøy kommune som har en alternativ samisk form. Da stedsnavn kan referere til geografiske områder av noe utstrekning så kan de dekke flere kommuner.
De samiske stedsnavnene kan angis på forskjellig vis der det er etablert former på flere samiske språk. Dette skjer i grenseområder mellom språkene. Det er ni forskjellige former av samisk; sørsamisk, umesamisk, pitesamisk, lulesamisk, nordsamisk, skoltesamisk, enaresamisk, kildinsamisk og tersamisk. Det er også to utdødde former, kemisamisk og akkalasamisk. Bare lulesamisk er tatt med i denne oversikten for Hamarøy kommune.
Ugandisk mesterskap i terrengløp 2017

Ugandisk mesterskap i terrengløp 2017 ble arrangert i Kampala i Uganda 14. januar 2017.
Løypa var ca. 10 km for senior menn og kvinner, 8 km for junior menn og 6 km for junior kvinner.
Broddløse bier

Utseende

Små til middelsstore, tettbygde bier. Denne gruppen omfatter de minste av alle bier, noen Trigona-arter er bare 2 millimeter lange. Siden disse artene er tropiske, er de gjerne lite hårete. Hodet er forholdsvis stort med store kjever (mandibler) og nokså store fasettøyne. Beina er kraftige. Hos hunnene finnes en brodd, men denne er redusert og kan ikke brukes til å stikke med.

Levevis

Broddløse bier viser stor variasjon i sitt levevis. De bygger bol som varierer når det gjelder utseende og kompleksitet. Noen arter er viktige bestøvere av blomster. Andre arter spiser åtsel, og noen røver fra andre.
Broddløse bier danner svermer som består av dronninger, droner og arbeidere. Noen bygger egne dronningceller, andre gjør det ikke. Svermingen skjer på en annen måte enn hos honningbiene. Arbeidere fra modersamfunnet drar ut og finner et passende sted hvor de bygger et nytt bol. Når det er gjort, flyr en ny dronning ut og bosetter seg der. Deretter parer hun seg. Det holdes kontakt med modersamfunnet i en tid etter at det nye samfunnet er grunnlagt. Bolene plasseres gjerne i hule trær, hulrom i bakken (for eksempel under trerøtter) eller i bergsprekker.
Et samfunn av broddløse bier kan omfatte fra mindre enn 100 til 80 000 arbeidere. Til tross for at de mangler giftbrodd kan de forsvare bolet godt med å bite inntrengere, særlig fordi de er så mange.

Brukt i birøkt

Broddløse bier i slektene Austroplebia, Trigona og Melipona produserer honning. I Mexico har særlig artene Melipona beechei og Melipona yucatanica blitt brukt i birøkt. Birøkt basert på disse artene var et viktig element i maya-kulturen, der biene ble betraktet som hellige og forbundet med en guddom. Dessverre produserer disse biene mindre honning enn honningbier, så denne birøkten er i ferd med å forsvinne.

Utbredelse

Disse biene omfatter mange arter som hovedsakelig hører hjemme i tropene. Mange arter som har vært gjenstand for viktige studier fins i Sør-Amerika.
VM i curling for kvinner 2007

VM i curling 2007 for kvinner var det 29. VM i curling for kvinner som ble arrangert. Mesterskapet ble arrangert av World Curling Federation, og ble arrangert i Aomori, Japan i perioden 17.–25. mars 2007.
Mesterskapet gjaldt samtidig som den første av tre kvalifiseringer til de olympiske vinterleker 2010 i Vancouver.
De tolv deltakerlagene spilte først alle mot alle (round robin-kamper), som ga elleve kamper til hvert lag. De fire beste lagene etter round robin-kampene, Canada, Danmark, Skottland og USA, gikk videre til sluttspillet om medaljer, som ble avgjort som et Page playoff.
I playoff 3/4 vant Skottland over USA, som betød at USA endte på 4.-plass. I playoff 1/2 vant Canada over Danmark, dermed gikk Canada direkte i finalen. Motstanderen i finalen ble Danmark, som vant 9-6 over Skottland i kampen om den andre finaleplassen – danskene kom tilbake og vant etter å ha ligget under 2-6 etter seks runder. Finalen ble dermed en gjentakelse av playoff 1/2 mellom Canada og Danmark, og resultatet ble også en gjentakelse: Canada vant finalen 8-4, og vant med det sin 14. VM-tittel.
Danmarks sølv var deres beste prestasjon siden 1998, da de også vant sølv.
Multicydal

Multicydal er et musikkalbum med Multicyde, utgitt i 1999. Albumet lå ti uker på VG-lista og endte med 3.-plass som beste plassering.
Kappløpet om Sydpolen

Kappløpet om Sydpolen utspant seg den antarktiske sommeren 1911-12, da en britisk og en norsk ekspedisjon konkurrerte om å bli de første mennesker til å nå den geografiske Sydpolen i Antarktis.
Den norske Fram-ekspedisjonen under ledelse av Roald Amundsen benyttet seg av åtte menn og 118 hunder og var fremme ved polpunktet 14. desember 1911 etter 57 dagers marsj fra basen Framheim i Hvalbukta, via Axel Heiberg-breen opp til Polarplatået. Allerede den 25. januar 1912 kom alle de fem sydpolfarerne tilbake til Framheim etter 99 dagers ekspedisjon.
Den britiske Terra Nova-ekspedisjonen under ledelse av Robert F. Scott baserte seg på å benytte 32 menn, to motorsleder, 17 ponnier og 33 hunder. Siden motorsledene gikk på diesel frøs dieselet den første dagen, og på dag to måtte begge motorsledene snu på turen over Rossbarrieren fra hovedleiren Cape Evans til Beardmorebreen. Etter store problemer underveis, nådde et fem-mannslag Sydpolen 17. januar 1912, etter en 80 dagers ekspedisjon, 34 dager etter Amundsen. Men mens Amundsens gruppe returnerte trygt tilbake til utgangspunktet og kom tilbake Norge i triumf, omkom Scott og hans mannskap på sin returmarsj omkring 18 km fra det viktigste returdepoet deres.
NM i bryting 1979

NM i bryting 1979 ble arrangert i Oslo 17.-18. mars. Arrangør var Sportsklubben av 1909. Kongepokalen ble vunnet av Øivind Aune.
Urge Intense

Urge Intense er en energidrikk markedsført av The Coca-Cola Company og ble lansert i Norge i 2009. Facebook-gruppen som fikk Urge tilbake på 1,5 liters flasker var involvert i utviklingen av Urge Intense.
Urge intense Red Sting ble tatt ut av produksjon Q1 2012, den ble erstattet på markedet av Urge intense Inferno.
Drikken selges på 0,5 liters drikkebokser og har et høyt nivå av koffein på 32 mg per 100ml.
Drikken har blitt tatt av hyllene i Norge, siden Coca-Cola satser videre på Burn og Monster Energi.
Stavanger på skeivå

Stavanger på skeivå er en årlig festival for lesbiske, homofile og bifile som arrangeres i Stavanger.
Festivalen ble første gang arrangert i september 1999. Formålet er å skape åpenhet og vise mangfold ved å sette farger på byen. Festivalen er organisasjonsmessig underlagt rogalandsavdelingen av Landsforeningen for lesbisk og homofil frigjøring (LLH Rogaland). Festivalen drives av en egen komité – Stavanger på skeivå (SPS).
Festivalen har lykkes i å sette Stavanger på kartet som en homovennlig by. Ordføreren i Stavanger har åpnet festivalen hvert år og dette viser godt aksepten og fokuset fra politisk ledelse.
Stavanger på skeivå er og skal være en festival med stor bredde, og den skal engasjere.
Hvitstrupespurv

Ernæring

Hvitstrupespurv spiser frø, insekter og bær.
Sebedeus

Sebedeus var far til apostlene Jakob og Johannes med sin kone Salome. Sebedeus var fisker.
Regensburger Domspatzen

Regensburger Domspatzen («Regensburgs domspurver») er et guttekor som er domkor i St. Peterskatedralen i Regensburg. Korets historie spenner over mer enn tusen år, og det er et av de eldste kor i verden, og et av de mest berømte og renommerte kor overhodet.
Korets historie går etter legenden tilbake til det 7. århundre. Mer sikre kilder påviser at biskop Wolfgang av Regensburg i år 975 grunnla en domskole for musikalsk utdannelse, og med ansvar for den musikalske liturgien i Regensburg. I det 20. århundre ble koret verdensberømt, særlig under ledelsen til domkapellmestrene Theobald Schrems (1924–64) og Georg Ratzinger (1964–94), bror av pave Benedikt XVI.
Koret er ikke bare et kor, men også en internatskole, hvor skole, internat og kor er tett integrert. Korets grunnskole holder til i et kloster i Pielenhofen. Deretter blir guttene, de såkalte Spatzen, overført til korets gymnasium.
I 1925 ble det grunnlagt en vennskapsforening, Freunde des Regensburger Domchors.
Koret holdt bl.a. en konsert for pave Benedikt XVI i det sixtinske kapell i 2005. I forbindelse med pavens reise til Bayern i 2006 deltok koret i en gudstjeneste med paven i Regensburg 12. september.
The Mechanic (2011)

Handling

Arthur Bishop (Jason Statham) er en førsteklasses leiemorder som helst opererer alene. Men når Steve McKenna (Ben Foster), sønnen til hans mentor Harry McKenna (Donald Sutherland) (som han nettopp har måttet drepe), gjerne vil opplæres av Bishop, kan han ikke si nei. Bishop lærer Steve alt han kan, og de danner etterhvert et drømmelag av leiemordere. Men Steve har kun ett mål ved treningen; å ta hevn på dem som drepte faren - og han vet ennå ikke at det var Arthur som stod bak drapet.
Trygve Retvik

Utstillinger

Siden debuten i 1974 har Retvik hatt en jevn utstillingsaktivitet med både maleri, tegning og grafikk.

Bibliografi

Tegning som uttrykk fra 1998 er en lærebok i tegning spesielt utarbeidet for studieretningsfaget tegning i VK II på studieretning for formgivingsfag. Retvik er ansvarlig for både tekst og illustrasjoner.
Lexiphanes

Utseende

Ganske små (2-3 millimeter), bredt ovale, blankt svarte bladbiller, ofte med røde tegninger. Antennene er forholdsvis lange og litt sagatakkede. Hodet er såvidt synlig ovenfra, kort og bredt. Pronotum og dekkvinger er rundede, beina tynne og middels lange.

Levevis

Hettebladbiller er særlig aktive i varme og solskinn. Flere arter er vanlige, mange av dem vanskelige å artsbestemme. Opplysninger om næringsplanten kan være til nyttige for en sikrere artsbetemmelse.

Utbredelse

Slekten er utbredt i Amerika.